[{"text_idx": "#000003", "text": "Raamatu kirjutamise idee tekkis mul siis, kui mo\u0303tlesin, et kasvamas on uued po\u0303lvkonnad lapsi, kelle jaoks elu No\u0303ukogude ajal ko\u0303lab nagu ulmejutt. Toonane reisimine erines praegusest nagu o\u0308o\u0308 ja pa\u0308ev: kui nu\u0308u\u0308d kulub po\u0303hienergia sellele, et leida internetiavarustest sobiv reisidiil, siis tol ajal polnud ilma ko\u0303rgemalt poolt saadud loata lootustki No\u0303ukogude Liidust va\u0308lja pa\u0308a\u0308seda. Aga see-eest oli kogu see maa ise suur ja lai ning seal reisides tuli igal sammul olla valmis po\u0303nevateks seiklusteks ja tihti ka sekeldusteks. Toona ei oleks saanud selliseid lugusid kuskil avaldada, sest tsensuur oleks oma ka\u0308a\u0308ridega va\u0308lja ka\u0308rpinud ko\u0303ik peale No\u0303ukogude Liidu kiitmise."}, {"text_idx": "#000004", "text": "Minu enda reisid ja\u0308a\u0308vad taasiseseisvunud Eesti aega ja seepa\u0308rast kutsusin appi kolleegid Tartu U\u0308likoolist. Palusin neil meenutada lo\u0303busaid lugusid No\u0303ukogude Liidus reisimisest. Need lood leiategi selle raamatu kaante vahelt. Muu hulgas pajatab Raul Eamets, kui ohtlik on matkamine, ja Henn Vallima\u0308e jagab tarkusi, kuidas teivast lennukisse a\u0308ra mahutada (see lugu meenub mulle alati, kui pu\u0308u\u0308an lennukis ka\u0308sipagasile kohta leida). Seda raamatut on vo\u0303imatu lugeda, ilma et tuju muutuks heaks \u2013 sedavo\u0303rd mahlakad ja humoorikad on jutustused!"}, {"text_idx": "#000005", "text": "Raamatu tulu la\u0308heb Tartu suurperede laste muusikahariduse toetamiseks. Sellel on kaks lihtsat po\u0303hjust. Esiteks, Emily, kellele raamat on pu\u0308hendatud, su\u0308ndis muusika-aastal. Teiseks tahtsime anda oma panuse, et muusika Tartus ko\u0303laks ja meid ro\u0303o\u0303mustaks."}]